Адолф Ендлер
Дефиниции

Превод от немски: Димитър Стоевски, —

chitanka.info

* * *

Стихотворение значи:

        шепа, в която събираме сенки.

Стихотворение значи, обажда се друг:

        филтър, през който нечуто

        слънцето — вече на заник —

        зрака си сетен прецежда.

Дефиниции, леко надраскани

по пясъка в знойна пустиня,

когато вихрушки се дигат

и вече самумът налита.

* * *

Обичам да смятам, затуй проверявам и нощем

        във моите стихове

дали са добре изчислени подпорите яки

        на моста към ближния.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.